Държавен вестник, бр. 28, 2002 г., стр. 15

Б Р О Й  28
Д Ъ Р Ж А В Е Н   В Е С Т Н И К
С Т Р .  15
(3) При преобразуването на държавни пред-
приятия в еднолични търговски дружества иму-
ществото, предоставено за стопанисване на тези
предприятия, се предоставя в собственост на
тези дружества с акта на преобразуването, ос-
вен ако в него е предвидено друго.
§ 11. (1) В случаите на сключена привати-
зационна сделка, както и в случаите, когато в
активите на търговски дружества с повече от
50 на сто държавно или общинско участие са
включени движими и/или недвижими вещи—
собственост на правоимащите по Закона за
обезщетяване на собственици на одържавени
имоти и по Закона за собствеността и ползува-
нето на земеделските земи, последните се обез-
щетяват с акции и дялове на дружеството по
реда на Закона за обезщетяване на собствени-
ци на одържавени имоти. Когато акциите или
дяловете—собственост на държавата или на
общината, са недостатъчни за удовлетворява-
не исканията на правоимащите, те се обезще-
тяват с компенсаторни записи за частта от
претенцията, която не може да бъде удовле-
творена с дялове и акции.
(2) За търговски дружества, включени в спи-
съците по чл. 3, ал. 1 и ал. 2, изречение второ,
правоимащите по Закона за обезщетяване на
собственици на одържавени имоти, по Закона
за собствеността и ползуването на земеделски-
те земи и по чл. 18 от отменения Закон за пре-
образуване и приватизация на държавни и об-
щински предприятия се обезщетяват само с
компенсаторни записи.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 12. Този закон отменя Закона за преобра-
зуване и приватизация на държавни и общин-
ски предприятия (обн., ДВ, бр. 38 от 1992 г.; изм.
и доп., бр. 51 от 1994 г., бр. 45, 57 и 109 от 1995 г.,
бр. 42, 45, 68 и 85 от 1996 г.; попр., бр. 86 от 1996 г.;
изм., бр. 55, 61, 89, 98 и 122 от 1997 г., бр. 39 от
1998 г.; попр., бр. 41 от 1998 г.; изм., бр. 70 от
1998 г., бр. 12 от 1999 г.; бр. 47 от 1999 г.—Реше-
ние № 8 на Конституционния съд от 1999 г.; изм.,
бр. 56, 84 и 96 от 1999 г., бр. 20, 99 и 108 от 2000 г.,
бр. 42 от 2001 г.).
§ 13. (1) В двумесечен срок от влизането в
сила на този закон Министерският съвет прие-
ма подзаконовите нормативни актове по него-
вото прилагане.
(2) Подзаконовите нормативни актове, из-
дадени на основание на отменения Закон за
преобразуване и приватизация на държавни и
общински предприятия, се прилагат до издава-
нето на съответните нови, доколкото не проти-
воречат на този закон.
(3) Министерският съвет приема правилник
относно реда за упражняване правата на дър-
жавата в търговските дружества с държавно
участие в капитала.
(4) Министерският съвет определя условия-
та и реда за образуване на средствата за работ-
на заплата в търговските дружества с повече от
50 на сто държавно участие в капитала.
(5) Договорите и документите по сключени
приватизационни сделки се съхраняват от съ-
ответните държавни и общински органи или
други определени лица за срок от 50 години.
§ 14. (1) С влизането в сила на този закон
правомощията на Изпълнителния съвет на Аген-
цията за приватизация се прекратяват. Изпъл-
нителният съвет на Агенцията за приватизация
продължава да упражнява функциите си до на-
значаването на нов изпълнителен съвет.
(2) Членовете на Надзорния съвет на Аген-
цията за приватизация, избрани на основание
чл. 12, ал. 1 от отменения Закон за преобразу-
ване и приватизация на държавни и общински
предприятия, осъществяват правомощията на
надзорен съвет по този закон.
(3) В 7-дневен срок от влизането в сила на
този закон Министерският съвет назначава
Изпълнителен съвет на Агенцията за привати-
зация и Изпълнителен съвет на Агенцията за
следприватизационен контрол.
(4) В едномесечен срок от влизането в сила
на този закон Народното събрание избира чле-
новете на Надзорния съвет на Агенцията за след-
приватизационен контрол.
§ 15. Агенцията за следприватизационен
контрол поема всички права и задължения във
връзка с осъществяването на следприватизаци-
онен контрол по сключени приватизационни
договори от оправомощени държавни органи
по реда на отменения Закон за преобразуване и
приватизация на държавни и общински пред-
приятия след влизане в сила на нейния устрой-
ствен правилник.
§ 16. В едномесечен срок от влизането в сила
на този закон Агенцията за приватизация из-
готвя списък на търговските дружества с дър-
жавно участие в капитала, обявени за привати-
зация с влизането в сила на този закон, който се
обнародва в “Държавен вестник” и се публику-
ва в два централни ежедневника.
§ 17. (1) В случаите, когато към датата на
влизане в сила на този закон е открита процеду-
ра за приватизация от орган по чл. 3, ал. 1 от
отменения Закон за преобразуване и приватиза-
ция на държавни и общински предприятия, об-
народвано е решение за начина на продажба и е
избран купувач, процедурата за приватизация се
приключва по досегашния ред от съответния
орган. Откритите процедури за приватизация от
Агенцията за приватизация и общинските съве-
ти, при които не е избран купувач, се довършват
от тези органи по реда на този закон.
(2) В случаите, когато към датата на влиза-
не в сила на този закон е прието решение за
продажба на акции или общ дял при облекчени
условия на лица по чл. 5, ал. 2 от отменения